wickkiey/tamil-wikipedia-chunked huggingface dataset:
# தமிழ்ப் பழமொழிகளின் பட்டியல்

## மு

- முகத்துக்கு முகம் கண்ணாடி
- முக்காலும் காகம் முழுகிக் குளித்தாலும் கொக்காகுமா?
- முட்டையிடுகிற கோழிக்கு வருத்தம் தெரியும்.
- முட்டாளுக்கு மூணு மூளை இருந்தாலும் ஒரு மூலையில் போட்டு விடு
- முதலையும் மூர்க்கனும் கொண்டது விடா
- முதல் கோணல் முற்றுங் கோணல்
- முத்தால் நத்தை பெருமைப்படும், மூடர் எத்தாலும் பெருமைப் படார்.
- முப்பது வருடம் வாழ்ந்தவனும் இல்லை, முப்பது வருடம் தாழ்ந்தவனும் இல்லை.
- முருங்கை பருத்தால் தூணாகுமா?
- முருங்கைன்னா ஒடிச்சு வளர்க்கணும் பிள்ளைன்னா அடிச்சு வளர்க்கணும்.
- முள்ளுமேல் சீலைபோட்டால் மெள்ள மெள்ள வாங்கவேண்டும்.
- முள்ளை முள்ளாதல்தான் எடுக்க வேண்டும்
- முற்பகல் செய்யின் பிற்பகல் விளையும்.
- முற்றும் நனைந்தவர்களுக்கு ஈரம் ஏது?
- முன் ஏர் போன வழிப் பின் ஏர்
- முன்கை நீண்டால் முழங்கை நீளும்.
- முன் வைத்த காலைப் பின் வைக்கலாமா?
- முன்னவனே முன் நின்றால் முடியாத பொருள் உளதோ?
- முட்டாள் தனத்துக்கு முதல் பாக்குக்காரன்
- முதலியார் டம்பம் விளக்கெண்ணெய்க்குக் கேடு
- முதுமைக்காலத்தில் அடுத்தவர் கட்டுப்பாட்டில் உள்ள பணம், நமது ஆயுள்காலச்சிறைக்குச் சமம்.
# தமிழ்ப் பழமொழிகளின் பட்டியல்

## மூ

- மூட கூட்டுறவு முழுதும் அபாயம்.
- மூத்தோர் சொல் வார்த்தை அமுதம்.
- மூன்று வயதில் அண்ணன் தம்பி. பத்து வயதில் பங்காளிகள்.
- மூத்தது மோழை.இளையது காளை
# தமிழ்ப் பழமொழிகளின் பட்டியல்

## மெ

- மெய்ச்சொல்லிக் கெட்டவனுமில்லை பொய்சொல்லி வாழ்ந்தவனுமில்லை.
- மெல்லப் பாயும் தண்ணீர் கல்லையும் குழியாக்கும்.
# தமிழ்ப் பழமொழிகளின் பட்டியல்

## மே

- மேருவைச் சார்ந்த காகமும் பொன்னிறம்
- மேற்கே மழை பெய்தால் கிழக்கே வெள்ளம் வரும்.
- மேய்கின்ற மாட்டினை நக்குகின்ற மாடு கெடுக்கும்
# தமிழ்ப் பழமொழிகளின் பட்டியல்

## மொ

- மொழி தப்பினவன் வழி தப்பினவன்
# தமிழ்ப் பழமொழிகளின் பட்டியல்

## மோ

- மோகம் முப்பது நாள், ஆசை அறுபது நாள்.
- மெளனம் மலையைச் சாதிக்கும்.
# தமிழ்ப் பழமொழிகளின் பட்டியல்

## யா

- யானைக்கும் அடி சறுக்கும்.
- யானைக்கொரு காலம் வந்தால் பூனைக் கொரு காலம் வரும்
# தமிழ்ப் பழமொழிகளின் பட்டியல்

## யோ

- யோக்கியனைப் போல் இருப்பானாம் பரம சண்டாளன்
- யோக்கியகாரன் வர்றான் சொம்பை எடுத்து உள்ளே வை
# தமிழ்ப் பழமொழிகளின் பட்டியல்

## வ

- வஞ்சகம் வாழ்வைக் கெடுக்கும்.
- வடக்குப் பார்த்த மச்சு வீட்டைப் பார்க்கிலும் தெற்குப் பார்த்த குச்சு வீடு நல்லது.
- வடக்கே கருத்தால் மழை வரும்.
- வட்டி ஆசை முதலுக்கு கேடு.
- வணங்கின முள் பிழைக்கும்.
- வரவுக்குத் தக்கபடி செலவை வரையறு.
- வரவர மாமியார் கழுதைப் போல ஆனாள்.
- வருந்தினால் வாராதது இல்லை.
- வல்லவனுக்கு புல்லும் ஆயுதம்.
- வல்லவனுக்கு வல்லவன் வையகத்தில் உண்டு.
- வளவனாயினும் அளவறிந் தளித்துண்
- வழவழத்த உறவைப் பார்க்கிலும் வைரம் பற்றிய பகை நன்று.
# தமிழ்ப் பழமொழிகளின் பட்டியல்

## வா

- வாங்கிறதைப் போலிருக்க வேண்டும் கொடுக்கிறதும்
- வாயுள்ள பிள்ளை பிழைக்கும்.
- வாய் சர்க்கரை கை கருணைக் கிழங்கு.
- வாய் மதத்தால் வாழ்வு இழக்கும்.
- வாழ்கிறதும் கெடுகிறதும் வாயினால்தான்.
- வாழ்வும் தாழ்வும் சில காலம்.
- வாழையடி வாழையாக.
# தமிழ்ப் பழமொழிகளின் பட்டியல்

## வி

- விண் பொய்த்தால் மண் பொய்க்கும்.
- விதி எப்படியோ மதி அப்படி.
- விதைக்கிற காலத்தில தூங்கிவிட்டு அறுவடையை நினைக்கலாமா?
- வியாதிக்கு மருந்துண்டு விதிக்கு மருந்துண்டா?
- விருப்பத்தினால் ஆகாதது வீம்பினால் ஆகுமா?
- விரை ஒன்று போடச் சுரை ஒன்று முளைக்குமா?
- வில்வப்பழம் தின்பார் பித்தம் போக பனம் பழம் தின்பார் பசி போக.
- விளக்கு மாற்றுக்குப் பட்டுக் குஞ்சமா?
- விளையாட்டாய் இருந்தது வினையாய் முடிந்தது.
- விளையும் பயிர் முளையிலே தெரியும்.
- வினை விதைத்தவன் வினை அறுப்பான், தினை வினைத்தவன் தினை அறுப்பான்.
- விருந்தும் மருந்தும் மூன்று நாளே.
# தமிழ்ப் பழமொழிகளின் பட்டியல்

## வெ

- வெட்டிக்கொண்டுவா என்றால் கட்டிக்கொண்டு வருவான்.
- வெந்த புண்ணில் வேலைப் பாய்ச்சுவது போல.
# எக்கெனீடீ

**எக்கெனீடீ** *(Echeneidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை மண்ணிறமான நீண்ட உடலமைப்புக் கொண்டவை. இக் குடும்ப மீன்கள் 30 - 90 சதம மீட்டர் (1 - 3 அடி) நீளம் வரை வளர்கின்றன. இவற்றின் முதுகுத் துடுப்பு, பிற பெரிய கடல்வாழ் விலங்குகளின் தோலில் ஒட்டிக் கொள்வதற்காக உறிஞ்சிகள் போன்ற உறுப்பாக மாற்றம் பெற்றுள்ளன. பின்புறமாக வழுக்கிச் செல்வதன் மூலம் உறிஞ்சலை அதிகப்படுத்தி தாம் ஒட்டிக்கொண்டுள்ள விலங்குகளை இறுகப் பிடித்துக் கொள்கின்றன. முன்புறமாக நீந்துவதன் மூலம் தம்மை அவை விடுவித்துக் கொள்கின்றன. இம் மீன்கள் சில சமயங்களில் சிறிய தோணிகளில் ஒட்டிக் கொள்வதும் உண்டு. இவை தாமாகவே நன்கு நீந்தவும் கூடியன.
# கொரிபீனைடீ

**கொரிபீனைடீ** *(Coryphaenidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவற்றை *டால்பின்மீன்கள்* எனவும் அழைப்பதுண்டு. *கொரிஃபீனா* என்னும் ஒரேயொரு பேரினத்தை மட்டுமே உள்ளடக்கியுள்ள இக் குடும்பத்தில் இரண்டு இனங்கள் இருக்கின்றன. இவை கடல் வாழ் மீன்களாகும். சுருங்கிய தலையைக் கொண்ட இவை உடம்பின் முழு நீளத்துக்கும் இருக்கும் ஒரு முதுகுத் துடுப்பைக் கொண்டுள்ளன. இவற்றின் தோற்றத்தை வைத்து இவற்றை *டால்பின்மீன்கள்* என்று அழைத்தாலும் இவை பாலூட்டிகளான டால்பின்களுக்கு உறவுடையனவல்ல.
# கொரிபீனைடீ

## இனங்கள்

- மாகி-மாகி, பொது டால்பின்மீன் அல்லது டொராடோ, *கொரிஃபீனா இப்புரசு* *(Coryphaena hippurus)*<small> லின்னேயசு, 1758</small>
- போம்பானோ டால்பின்மீன், *கொரிஃபீனா ஈக்குவிசெலிசு* *(Coryphaena equiselis)* <small> L. 1758</small>
# இந்தியத் தரைப்படை

**இந்தியத் தரைப்படை** என்பது இந்தியப் படைத்துறையின் மிகப்பெரிய பிரிவாகும்.இது இந்தியாவின் எல்லை கண்காணிப்பு, உள்நாட்டு பாதுகாப்பு, அமைதி நிலைநாட்டல், பயங்கரவாத எதிர்ப்புப் ஆகிய பங்களில் ஈடுபடுகின்றது. இது இயற்கை பேரிடர் மற்றும் பிற இடையூறுகளின் போது மனிதாபிமான மீட்பு நடவடிக்கைகளை மேற்கொள்கிறது.  
இந்திய தரைப்படை பாதுகாப்புத் துறை அமைச்சகத்தின் நேரடி கட்டுப்பாட்டின் கீழ் இயங்குகிறது. இந்தியக் குடியரசுத் தலைவர் இந்திய தரைப்படையின் உச்ச தளபதியாக செயல்படுகிறார். இதன் தொழில்முறைத் தலைவராக தரைப்படைப் பணியாளர்களின் தலைவரான தரைப்படை தலைமைத் தளபதி செயல்படுகிறார். தரைப்படையின் தலைமைப் பதவி படைத்துறை உயர் தளபதியாகும். இந்நாள் வரை சாம் மானேக்சா மற்றும் கரியப்பா ஆகிய இரண்டு தரைப்படை பட்டாளர்கள் மட்டுமே இந்த உயர் பதவியை அடைந்திருக்கின்றனர்.  
இந்தியத் தரைப்படை 1895 ஆம் ஆண்டு ஏப்ரல் 1 ஆம் நாள் நிறுவப்பட்டது. இந்தப் படைகள் உலகப் போர்களில் பெரும் பங்காற்றின. இந்திய விடுதலைக்கு பிறகு அண்டை நாடுகளான பாக்கித்தான் மற்றும் சீனாவுடன் பல போர்களில் ஈடுபட்டுள்ளது. இந்திய தரைப்படை உலகின் பல சச்சரவுப் பகுதிகளில் ஐக்கிய நாடுகள் அவையின் அமைதி காக்கும் படையாக பணியாற்றியுள்ளது.  
இந்தியத் தரைப்படை செயல்பாட்டு மற்றும் புவியியல் ரீதியாக ஏழு கட்டளைகளாக பிரிக்கப்பட்டுள்ளது, இவை மேலும் அடிப்படைப் பிரிவுகளாகப் பிரிக்கப்படுகின்றன. நிரந்தர படைப்பிரிவுகள் தங்கள் சொந்த ஆட்சேர்ப்பு மற்றும் பயிற்சிக்கு பொறுப்பாகும். தன்னார்வப் படையான இந்தியத் தரைப்படை, 12 இலட்சத்திற்கும் அதிகமான தயார் நிலை துருப்புக்கள் மற்றும் ஏறத்தாழ 10 இலட்சம் இருப்பு வீரர்களுடன் உலகின் மிகப் பெரிய தரைப்படையாக உள்ளது.
# இந்தியத் தரைப்படை

## குறிக்கோள்கள்

இந்திய தரைப்படையின் கோட்பாடுகள் மற்ற படைப்பிரிவுகளை போன்றே இந்திய அரசியலமைப்புச் சட்டத்தின் கீழ் அமையப்பட்டன.  
- **முதன்மை குறிக்கோள்** : நாட்டின் பாதுகாப்பு நலன், அரசுரிமையை பாதுகாத்தல், மாநில ஒருங்கிணைப்பை பாதுகாத்தல், இந்தியாவை வேற்று நாடுகளின் அச்சுறுத்தலில் இருந்து பாதுகாத்தல்.
- **இதர குறிக்கோள்கள்**: பிற மறைமுக போர்களில் அரசு முகமைகளுக்கு உதவுதல் மற்றும் பிற உள்நாட்டு அச்சுறுத்தல்களை களைதல், குடிமக்களுக்கு அவசர கால தேவையின் போது உதவியளித்தல்.
# இந்தியத் தரைப்படை

## வரலாறு

### உருவாக்கம் மற்றும் உலகப் போர்கள் (1895-1947)

இந்தியத் தரைப் படை]]
1833 இன் சாசனச் சட்டத்தின் மூலம், கிழக்கிந்திய அரசாங்கச் செயலகம் ஒரு இராணுவத் துறை உட்பட நான்கு துறைகளாக மறுசீரமைக்கப்பட்டது. பல்வேறு மாகாணங்களின் தரைப்படைகள் 1895 ஏப்ரல் 1 அன்று ஒன்றாக இணைக்கப்பட்டு, பிரித்தானிய இந்தியத் தரைப்படையாக உருவாக்கப்பட்டது. 20ஆம் நூற்றாண்டில், முதலாம் உலகப் போரில் பிரித்தானியப் பேரரசின் படைகளுக்குத் துணையாக இந்திய தரைப்படையின் ஏறத்தாழ 13 இலட்சம் வீரர்கள் போரிட்டனர். இதில் 75 ஆயிரம் வீரர்களுக்கு மேல் போரில் கொல்லப்பட்டனர்.  
வீரர்கள்]]  
பெரும்பாலான சிப்பாய்கள் இந்தியர்களாக இருந்த போதிலும், 1918 மற்றும் 1932 க்கு இடையில் 69 இந்திய அதிகாரிகள் மட்டுமே பணியமர்த்தப்பட்டனர். இந்திய அதிகாரிகளை உருவாக்க 1932 இல் இந்திய இந்தியப் படைத்துறைக் கல்விக்கூடம் நிறுவப்பட்டது. இரண்டாம் உலகப் போருக்கு முன்னதாக, ஏறத்தாழ 3,000 பிரித்தானிய அதிகாரிகளுடன், 500 இந்திய அதிகாரிகளைக் கொண்டிருந்தது. இரண்டாம் உலகப் போரில் நேச நாடுகளுக்கு ஆதரவாக இந்தியத் தரைப்படை போரிட்டது. போரின் உச்சக்கட்டத்தில் ஏறத்தாழ 25 இலட்சம் வீரர்களைக் கொண்டிருந்தது. இந்தப் போரில் 85,000 க்கும் அதிகமான இந்தியர்கள் கொல்லப்பட்டனர். சப்பானியப் பேரரசால் கைப்பற்றப்பட்ட ஏறத்தாழ 30 ஆயிரத்துக்கு மேற்பட்ட இந்திய போர்க் கைதிகள் மோகன் சிங்கால் தோற்றுவிக்கப்பட்டு பின்னர் சுபாசு சந்திர போசால் வழிநடத்தப்பட்ட இந்திய தேசிய இராணுவத்தில் இணைந்தனர். இவர்கள் பிரித்தானியாவின் இந்தியப் பேரரசுக்கு எதிராக இந்திய விடுதலை இயக்கதிற்கு ஆதரவாகப் போரிட்டனர்.
# இந்தியத் தரைப்படை

## வரலாறு

### கார்கில் போர் மற்றும் பின்னர் (1999-)

;கார்கில் போர் (1999)  
1999 ஆம் ஆண்டின் நடுப்பகுதியில், பாகித்தானிய துணை இராணுவப் படைகளும், பயங்கவாதிகளும் இந்தியாவின் கார்கில் மாவட்டத்தில் உள்ள சிலப் பகுதிகளைக் கைப்பற்றினர். பாகித்தானிய ஊடுருவலின் தகவல் பெறப்பட்டதும், இந்தியத் தரைப்படை துருப்புகள் பதில் தாக்குதலைத் தொடங்கின. இருப்பினும் உயர்ந்த மலைப்பகுதிகள் பாக்கித்தானிய கட்டுப்பாட்டில் இருந்ததால், இந்தியத் துருப்புகள் அதிக இழப்பைச் சந்திக்க நேர்ந்தது. இரண்டு மாதங்களுக்குப் பிறகு, இந்திய துருப்புக்கள் தாங்கள் இழந்த பெரும்பாலான பகுதிகளை மெதுவாக மீட்டெடுத்தனர்.  
சூலை 4 ஆம் தேதி வாசிங்டன் உடன்படிக்கையைத் தொடர்ந்து, பாக்கித்தான் பிரதமர் நவாசு செரிப், பாக்கித்தான் துருப்புக்களைத் திரும்பப் பெற ஒப்புக்கொண்டார், இதன் பின்னர் பெரும்பாலான சண்டைகள் படிப்படியாக நிறுத்தப்பட்டன. சூலை கடைசி வாரத்தில் இந்தியப்படைகள் இறுதித் தாக்குதலை நடத்தின. பாக்கித்தான் படைகள் இந்தியப் பகுதிகளில் இருந்து முழுவதுமாக அகற்றப்பட்டவுடன், சூலை 26 அன்று சண்டை நிறுத்தப்பட்டது. போரில் 500க்கும் மேற்பட்ட இந்திய வீரர்கள் கொல்லப்பட்டனர். பாக்கித்தானியத் தரப்பில் 700 வீரர்கள் மற்றும் 3000 தீவிரவாதிகள் கொல்லப்பட்டனர்.  
;கிளர்ச்சிக்கு எதிரான நடவடிக்கைகள்
தேசத்திற்குள் உள்நாட்டு ஆயுதமேந்திய கிளர்ச்சியாளர்கள் மற்றும் பயங்கரவாதிகளை எதிர்த்துப் போரிடுவதில் இந்தியத் தரைப்படை முக்கியப் பங்காற்றுகிறது. பதற்றமான காசுமீர் பகுதிகளில் சட்ட ஒழுங்கை பராமரிக்கும் பிரதான பொறுப்பைக் கொண்டுள்ளது. 1980களில் சீக்கிய கிளர்ச்சியாளர்களை எதிர்த்துப் போரிட்டது. இந்தியப் படைகள் வடகிழக்கு இந்தியாவில் கிளர்ச்சிக்கு எதிரான நடவடிக்கைகள் மற்றும் நக்சலைட்டுகளுக்கு எதிரான நடவடிக்கைகளிலும் ஈடுபடுகின்றன.
# இந்தியத் தரைப்படை

## அமைப்பு

இந்தியக் குடியரசுத் தலைவர் இந்திய தரைப்படையின் உச்ச தளபதியாக செயல்படுகிறார். இதன் தொழில்முறைத் தலைவராக தரைப்படைப் பணியாளர்களின் தலைவரான தரைப்படை தலைமைத் தளபதி செயல்படுகிறார். தரைப்படையின் தலைமைப் பதவி படைத்துறை உயர் தளபதியாகும். இந்நாள் வரை சாம் மானேக்சா மற்றும் கரியப்பா ஆகிய இரண்டு தரைப்படை பட்டாளர்கள் மட்டுமே இந்த உயர் பதவியை அடைந்திருக்கின்றனர்.  
இந்தியத் தரைப்படை ஆறு செயல்பாட்டு கட்டளைகளையும் ஒரு பயிற்சி கட்டளையையும் கொண்டுள்ளது.  
| தெற்கு கட்டளையகம் | புனே |  |
| --- | --- | --- |
| கிழக்கு கட்டளையகம் | கொல்கத்தா |  |
| மத்திய கட்டளையகம் | லக்னோ |  |
| மேற்கு கட்டளையகம் | சண்டிகர் |  |
| வடக்கு கட்டளையகம் | உதம்பூர் |  |
| தென் மேற்கு கட்டளையகம் | ஜெய்ப்பூர் |  |
| பயிற்சி கட்டளையகம் | சிம்லா | } |  
இந்திய தரைப்படையில் 12 இலட்சத்திற்கும் அதிகமான துருப்புக்கள் பணியாற்றுகின்றனர். ஒரு கட்டளை பொதுவாக இரண்டு அல்லது அதற்கு மேற்பட்ட படைத்துறைகளைக் கொண்டுள்ளது. இந்திய இராணுவத்தில் 14 படைத்துறைகள் உள்ளன. ஒவ்வோர் படைத்துறையும் மூன்று அல்லது நான்கு படைப்பிரிவுளைக் கொண்டுள்ளது. இந்தியத் தரைப்படையில் 40 படைப்பிரிவுகள் உள்ளன. ஒரு படைப்பிரிவு ஒன்றுக்கும் மேற்பட்ட படைத்தொகுதிகளால் ஆனது. ஒரு படைத்தொகுதி ஏறத்தாழ மூன்றாயிரம் வீரர்களைக் கொண்டது. படைத்தொகுதிகள் படையணிகளால் ஆனது. படையணிகள் மேலும் சிறு பிரிவுகளாக பிரிக்கப்படுகின்றன.  
உலங்கு வானூர்தி]]  
| உலங்கு வானூர்தி |  |  |  |  |
| --- | --- | --- | --- | --- |
| ருத்ரா | எச்ஏஎல் | இந்தியா | 75 |  |
| துருவ் | எச்ஏஎல் | இந்தியா | 70 |  |
| சேத்தக்/சீத்தா | ஏரோ ஸ்பாட்டியாலே/எச்ஏஎல் | பிரான்சு/இந்தியா | 190-200 |  |
| ஏஎச்-64 | போயிங் | ஐக்கிய அமெரிக்கா | 6 |  |
| பிரசந்த் | எச்ஏஎல் | இந்தியா | 5 | } |  
;ஆயுதங்கள்
இந்தியத் தரைப்படை பெரும்பாலும் இன்சாஸ் துப்பாக்கிகளை பயன்படுத்துகின்றன. ஏகே-203 மற்றும் சிக்-516 ரக நவீன துப்பாக்கிகள் அறிமுகப்படுத்தப்பட்டுள்ளது. இது தவிர பல்வேறு கைத்துப்பாக்கிகள், மறைசுடு மரைகுழல் துப்பாக்கிகள் மற்றும் இயந்திரத் துப்பாக்கிகள் பயன்படுத்தப்படுகின்றன.  
;வாகனங்கள்
இந்தியத் தரைப்படை பல்வேறு பீரங்கி வண்டிகளைப் பயன்படுத்துகின்றன. அவற்றில் முக்கியமானவை பின்வருமாறு:
| பெயர் | படம் | தோற்றம் | எண்ணிக்கை |
| --- | --- | --- | --- |
| அர்ச்சுன் | 126 |  |  |
| டி-90 பீசுமா | 2078 |  |  |
| டி-72 அசயா | 2410 | } |  |
இது தவிர பல்வேறு கவச சண்டை வாகனங்கள், போக்குவரத்து வாகனங்கள் மற்றும் சிறப்பு பயன்பாடு வாகனங்கள் பயன்படுத்தப்படுகின்றன.  
;ஏவுகணைகள்
இந்தியத் தரைப்படை அக்னி, பிரமோஸ், நிர்பை, சவுரியா, திரிசூல், பிரகார், பிரளயம், பிரித்வி மற்றும் பினாகா உட்பட பல ஏவுகணைகளைக் கொண்டுள்ளது.
# இந்தியத் தரைப்படை

## இவற்றையும் பாக்க

- மதராசுப் படையணி
- லடாக் ஸ்கவுட்ஸ்
# உலகப் பொருளாதார நெருக்கடி, 2008-2009

**உலகப் பொருளாதார நெருக்கடி 2008-2009** என்பது இன்னும் தொடரும் ஒரு பெரும் பொருளாதார நெருக்கடி. வீட்டுச் சந்தை நெருக்கடி, பல பெரும் வங்கிகள், காப்பீட்டு முதலீடு நிறுவனங்களின் தோல்வி, உற்பத்தித்துறை வீழ்ச்சி, வேலையின்மை அதிகரிப்பு, அத்யாவசியப் பொருட்களின் விலை அதிகரிப்பு என உலக நாடுகள் அனைத்தையும் இந் நெருக்கடி பாதித்துள்ளது. குறிப்பாக ஐக்கிய அமெரிக்கா, ஐக்கிய இராச்சிய உட்பட்ட மேற்குநாடுகளையும் நிப்பானையும் இது வெகுவாகப் பாதித்துள்ளது. இந்நாடுகளின் பொருளாதாரங்கள் சுருங்கியுள்ளன.
# உலகப் பொருளாதார நெருக்கடி, 2008-2009

## இவற்றையும் பாக்க

- ஐக்கிய அமெரிக்க பொருளாதார நெருக்கடி, 2008
- ஐக்கிய அமெரிக்க வீடு வெற்றுக்குமிழி, 2007 - 2008
- உணவு விலை உயர்வு, 2007 - 2008
- வட அமெரிக்க தானுந்து தொழிற்துறை நெருக்கடி, 2008 - 2009
# பசும் கொலோபசு

**பசும் கொலோபசு** சற்று பாசிப் பச்சை நிறத்தில் உள்ள கொலோபசு வகைக் குரங்கு. வளர்ந்த குரங்கின் முதுகு சற்று பழுப்பு நிறத்திலும் இருக்கும். இதனை வான் *பெனிடெனின் கொலோபசுக் குரங்கு* (**Van Beneden's Colobus**) என்றும் *புரோகொலோபசு வெரசு* (***Procolobus verus***) என்றும் கூறுவர். இக் குரங்கின் அறிவிய இனப்பெயர் முதலுருகொலோபசு அல்லது புரோகொலோபசு (Procolobus). இது முதனிகள் வகுப்பில், *வால் குரங்கு* அல்லது *செர்க்கோபித்தேசிடீ* என்னும் குடும்பத்தில் உள்ள ஓர் இனம். இது ஐவரி கோசிட்டு, கானா, கினி, லைபீரியா, நைஞ்சீரியா, சியரா லியோன், டோகோஆகிய நாடுகளில் உள்ள காடுகளில் இயற்கையில் காணப்படுகின்றது. இதன் வாழிடம் வெப்பமண்டலக் காடுகள் அல்லது நடுவெப்பமண்டலக் காடுகள் ஆகும். காடுகளின் அழிவால் இவ்வினத்தின் தொடர்ச்சி அழியும் தருவாயில் உள்ளது.
# பாரை (மீன் குடும்பம்)

**பாரை** *(Trevally) என்பது* *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். கடல் மீன்களான இவை அத்திலாந்திக் பெருங்கடல், இந்தியப் பெருங்கடல், பசிபிக் பெருங்கடல் ஆகியவற்றில் வாழ்கின்றன. இக் குடும்பத்தைச் சேர்ந்த பல இனங்கள் வேகமாக நீந்தவல்லவை. இவை பவளப் பாறைத் திட்டுகளிலோ அல்லது திறந்த கடல் பகுதிகளிலோ வேறு உயிரினங்களைப் பிடித்து உணவாகக் கொள்கின்றன. இவற்றுட் சில, கடல் தளத்தைத் தோண்டி அங்குள்ள முதுகெலும்பிலிகளைப் பிடித்து உண்கின்றன.  
இக் குடும்பத்தைச் சேர்ந்த மிகப் பெரிய மீனினமான *காராங்சு இக்னோபிலிசு* *(Caranx ignobilis)* 1.7 மீட்டர்கள் நீளம் வரை வளர்கின்றன. இக் குடும்பத்தின் பெரும்பாலான இனங்கள் 25 - 100 சதம மீட்டர்கள் வரையே வளர்கின்றன.
# பாரை (மீன் குடும்பம்)

## வகைப்பாடு

இக் குடும்பத்தில் 30 பேரினங்களில் அடங்கிய 151 இனங்கள் உள்ளன. இம் முப்பது பேரினங்களின் பட்டியல் வருமாறு:  
*அலெக்டிசு* *(Alectis)*  
*அலெப்பீசு* *(Alepes)*  
*அட்ரோப்பசு* *(Atropus)*  
*அத்துலீ* *(Atule)*  
*கம்போகிரமா* *(Campogramma)*  
*கராங்கோய்டீசு* *(Carangoides)*  
*கராங்க்சு* *(Caranx)*  
*குளோரோசுக்கொம்பிரசு* *(Chloroscombrus)*  
*டெக்காடெரசு* *(Decapterus)*  
*எலாகட்டிசு* *(Elagatis)*  
*கினாத்தனோடன்* *(Gnathanodon)*  
*எமிக்கிராங்சு* *(Hemicaranx)*  
*லிச்சியா* *(Lichia)*  
*மெகலாசுப்பிசு* *(Megalaspis)*  
*நோக்கிரேட்டீசு* *(Naucrates)*  
*ஆலிகோப்லைட்டீசு* *(Oligoplites)*  
*பந்தோலபசு* *(Pantolabus)*  
*பரசுத்திரோமட்டேயசு* *(Parastromateus)*  
*பரோனா* *(Parona)*  
*சியுடோகாரங்சு* *(Pseudocaranx)*  
*இசுக்கோம்பரோய்டீசு* *(Scomberoides)*  
*செலார்* *(Selar)*  
*செலாரோய்டீசு* *(Selaroides)*  
*செலீனீ* *(Selene)*  
*செரியோலா* *(Seriola)*  
*செரியோலினா* *(Seriolina)*  
*டிரக்கினோட்டசு* *(Trachinotus)*  
*டிரக்குரசு* *(Trachurus)*  
*உலுவா* *(Ulua)*  
*உராசுப்பிசு* *(Uraspis)*  
சில பாரை இன மீன்களின் பட்டியல்:
- *Alectis indica,* சாய்சதுரப்பாரை
- *Atropus atropos*, கூனிப்பாரை
- *Atule mate*, வரிப்பாரை
- *Alepes kleinii,* தங்கப்பாரை
- *Carangoides gymnostethus*, கட்டாம்பாரை
- *Carangoides malabaricus*, மஞ்சப்பாரை
- *Caranx ignobilis* பெரும்பாரை
- *Caranx sexfasciatus*, ஊசிப்பாரை
- *Gnathanodon speciosus,* புள்ளிப்பாரை
- *Oligoplites saurus*, கட்டாப்பாரை
# மெனைடீ

**மெனைடீ** *(Menidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இக் குடும்பத்தில் *மேனீ* என்னும் பெயர் கொண்ட ஒரேயொரு பேரினம் மட்டுமே உள்ளது. *மெனெ* (Mene) என்றால் பிறை நிலவு (cresent) என்று பொருள். இம்மீனின் வடிவம் நிலவு போல் இருப்பதை ஒட்டி இம்மீன் கூடும்பத்துக்கு இப்பெயர் இடப்பட்டது. தமிழில் அம்பட்டன் கத்தி போல் இருப்பதால் இக்குடும்பத்தில் உள்ள பல மீன்களின் தமிழ்ப் பெயர்களில் அம்பட்டன் என்னும் சொல் உள்ளது.  
இக் குடும்ப உறுப்பினங்கள்:  
- *மேனீ மக்குலாட்டா* *(Mene maculata)* - அம்பட்டன் பாரை, அம்மாடிகட்டி, அம்பட்டன் கத்தி
- *மேனீ ரொம்பீ* *(Mene rhombea)*
- *மேனீ புர்டியீ* *(Mene purdyi)*
- *மேனீ ஒப்லோங்கா* *(Mene oblonga)* - அம்பட்டன் வாழை
- *மேனீ பொசுபேட்டிக்கா* *(Mene phosphatica)*
- *மேனீ டிரையாங்குலம்* *(Mene triangulum)*
- *மேனீ நொவீயிசுப்பானியீ* *(Mene novaehispaniae)*
- *மேனீ கப்புர்டியென்சிசு* *(Mene kapurdiensis)*
# பிராமிடே

**வவ்வால் மீன்** (=பிராமிடே)*(Pomfret)*, என்பது *பேர்சிபார்மிசு* வரிசையினைச் சேர்ந்த ஒரு மீன் குடும்பம் ஆகும். இவை அட்லாண்டிக் பெருங்கடல், இந்தியப் பெருங்கடல், பசிபிக் பெருங்கடல் ஆகிய பெருங்கடல் பகுதிகள் மற்றும் ஜப்பான் கடல் பகுதிகளிலும் காணப்படுகின்றன. குடும்பத்தில் தற்போது ஏழு இனங்களில் 20 சிற்றினங்கள் உள்ளன. இக்குடும்பத்தின் மிகப்பெரிய இனமான *பிராமா பிராமா* சிற்றின மீன்கள் ஒரு மீட்டர் நீளம் வரை வளர்கின்றன. தமிழில் இவை **ஆகோலி** மீன்கள் என்றழைக்கப்படுகின்றன. உலகின் பல பகுதிகளில் இக்குடும்ப மீன்கள் உணவுக்காகப் பயன்படுகின்றன. சிறப்பாக ஆகோலி இன மீன்களை தெற்காசியப் பகுதி மக்கள் விரும்பி உண்கின்றனர்.
# பிராமிடே

## பேரினங்கள்

பின்வரும் பேரினங்கள் பிராமிடே குடும்பத்தின் கீழ் வகைப்படுத்தப்பட்டுள்ளன:
- பிராமா <small>பிளாச் & சினீடர், 1801</small>
- யூமெஜிசுடசு <small>ஜோர்டான் & ஜோர்டான், 1922</small>
- தெராகிலிசு <small>குரோனோவ், 1772</small>
- தெரிகோம்பசு <small>பிரைசு, 1837</small>
- தேராக்டெசு <small>லோவ், 1843</small>
- தாராக்டிச்திசு <small>மீட் & மால், 1958</small>
- சீனோபிரமா <small>யாட்சு & நக்கமுரா, 1989</small>
# தமிழக மக்களவைத் தொகுதிகள்

தமிழ்நாட்டில் 39 மக்களவைத் தொகுதிகள் உள்ளன.
# தமிழக மக்களவைத் தொகுதிகள்

## 14வது மக்களவையில் இருந்த தொகுதிகள்

| தொகுதி | உறுப்பினர் (14வது மக்களவை) | கட்சி |  |
| --- | --- | --- | --- |
| 1 – வட சென்னை | செ. குப்புசாமி | திமுக |  |
| 2 – அரக்கோணம் | இரா. வேலு | பாமக |  |
| 3 – செங்கல்பட்டு | அ. கி. மூர்த்தி | பாமக |  |
| 4 – தென் சென்னை | த. ரா. பாலு | திமுக |  |
| 5 – மத்திய சென்னை | தயாநிதி மாறன் | திமுக |  |
| 6 – சிதம்பரம் (தனி) | எ. பொன்னுசாமி | பாமக |  |
| 7 – கோயம்புத்தூர் | கு. சுப்பராயன் | இந்திய பொதுவுடமைக் கட்சி |  |
| 8 – கடலூர் | க. வெங்கடபதி | திமுக |  |
| 9 – தர்மபுரி | மருத்துவர் இரா. செந்தில் | பாமக |  |
| 10 – திண்டுக்கல் | என். எஸ். வி. சித்தன் | காங்கிரசு |  |
| 11 – கோபிசெட்டிப்பாளையம் | ஈ. வெ. கி. ச. இளங்கோவன் | காங்கிரசு |  |
| 12 – கரூர் | க. சி. பழனிசாமி | திமுக |  |
| 13 – கிருஷ்ணகிரி | E. கோ. சுகவனம் | திமுக |  |
| 14 – மதுரை | மோகன் பொன்னுசாமி | இந்திய பொதுவுடமைக் கட்சி (மார்க்சியம்) |  |
| 15 – மயிலாடுதுறை | மணிசங்கர அய்யர் | காங்கிரசு |  |
| 16 – நாகப்பட்டினம் (தனி) | ஏ. கே. எஸ். விஜயன் | திமுக |  |
| 17 – நாகர்கோயில் | வா. பெல்லார்மின் | இந்திய பொதுவுடமைக் கட்சி (மார்க்சியம்) |  |
| 18 – நீலகிரி | இரா. பிரபு | காங்கிரசு |  |
| 19 – பழனி | ச. கு. கார்வேந்தன் | காங்கிரசு |  |
| 20 – பெரம்பலூர் (தனி) | ஆ. ராஜா | திமுக |  |
| 21 – பெரியகுளம் | ஜ. மொ. ஆருன் இரசித் | காங்கிரசு |  |
| 22 – பொள்ளாச்சி (தனி) | மருத்துவர் சி.கிருஸ்ணன் | மதிமுக |  |
| 23 – புதுக்கோட்டை | சே. இரகுபதி | திமுக |  |
| 24 – இராமநாதபுரம் | பவானி இராஜேந்திரன் | திமுக |  |
| 25 – இராசிபுரம் (தனி) | க. இராணி | காங்கிரசு |  |
| 26 – சேலம் | தங்கபாலு | காங்கிரசு |  |
| 27 – சிவகங்கை | ப. சிதம்பரம் | காங்கிரசு |  |
| 28 – சிவகாசி | அ. இரவிச்சந்திரன் | மதிமுக |  |
| 29 – சிறீபெரும்புதூர் (தனி) | ஆ. கிருஸ்ணசாமி | திமுக |  |
| 30 – தென்காசி | மு. அப்பாதுரை | இந்திய பொதுவுடமைக் கட்சி |  |
| 31 – தஞ்சாவூர் | எஸ். எஸ். பழனி மாணிக்கம் | திமுக |  |
| 32 – திண்டிவனம் | கோ. தனராஜூ | திமுக |  |
| 33 – திருச்செந்தூர் | வெ. இராதிகா செல்வி | திமுக |  |
| 34 – திருச்செங்கோடு | சுப்புலட்சும் ஜெகதீசன் | திமுக |  |
| 35 – திருச்சிராப்பள்ளி | லோ. கணேசன் | மதிமுக |  |
| 36 – திருநெல்வேலி | தனுஸ்கோடி ஆதித்தன் | காங்கிரசு |  |
| 37 – திருப்பத்தூர் | வேணுகோபால் | திமுக |  |
| 38 – வந்தவாசி | செஞ்சி ந. இராமச்சந்திரன் | மதிமுக |  |
| 39 – வேலூர் | மு.காதர் மொய்தீன் | திமுக | } |
# தமிழக மக்களவைத் தொகுதிகள்

## தொகுதி மறுசீரமைப்பு

15வது மக்களவைக்கான தேர்தல், தொகுதி மறுசீரமைப்பு செய்யப்பட்டு நடத்தப்பட்டன. இதன்படி தமிழகத்தில் 13 தொகுதிகள் நீக்கப்பட்டு, 13 புதிய தொகுதிகள் சேர்க்கப்பட்டன. எனவே தமிழ்நாட்டில் மொத்தமுள்ள மக்களவை தொகுதிகளின் எண்ணிக்கை 39 என்பதில் மாற்றமில்லை. தனித் தொகுதிகளாக இருந்த சில தொகுதிகள் பொதுத் தொகுதியாகவும், பொதுத் தொகுதியாக இருந்த சில தொகுதிகள் தனித் தொகுதிகளாகவும் மாற்றப்பட்டன.
# தமிழக மக்களவைத் தொகுதிகள்

## தொகுதி மறுசீரமைப்பு

### நீக்கப்பட்ட தொகுதிகள்

1. . செங்கல்பட்டு,
1. . திருப்பத்தூர்,
1. . வந்தவாசி,
1. . திண்டிவனம்,
1. . ராசிபுரம்,
1. . திருச்செங்கோடு,
1. . கோபிசெட்டிபாளையம்,
1. . பழனி,
1. . பெரியகுளம்,
1. . புதுக்கோட்டை,
1. . சிவகாசி,
1. . திருச்செந்தூர்,
1. . நாகர்கோவில்.
# தமிழக மக்களவைத் தொகுதிகள்

## தொகுதி மறுசீரமைப்பு

### புதிதாக உருவாக்கப்பட்ட தொகுதிகள்

1. . திருவள்ளூர்,
1. . காஞ்சீபுரம்,
1. . திருவண்ணாமலை,
1. . ஆரணி,
1. . விழுப்புரம்,
1. . கள்ளக்குறிச்சி,
1. . நாமக்கல்,
1. . ஈரோடு,
1. . திருப்பூர்,
1. . தேனி,
1. . விருதுநகர்,
1. . தூத்துக்குடி,
1. . கன்னியாகுமரி.
1. கடலூர்
1. திண்டுக்கல்
1. அரக்கோணம்
1. திருச்சி
1. தஞ்சாவூர்
1. நீலகிரி
1. ராமநாதபுரம்
1. திருநெல்வேலி
1. சிவகங்கை
1. பொள்ளாச்சி
1. கோயம்புத்தூர்
# தமிழக மக்களவைத் தொகுதிகள்

## தொகுதி மறுசீரமைப்பு

### தனித் தொகுதிகள்

1. . திருவள்ளூர்,
1. . காஞ்சிபுரம்,
1. . விழுப்புரம்,
1. . நீலகிரி,
1. . சிதம்பரம்,
1. . நாகப்பட்டினம்,
1. . தென்காசி ஆகியவை தனித் தொகுதிகளாகும்.
# தமிழக மக்களவைத் தொகுதிகள்

## தொகுதி மறுசீரமைப்புக்கு பின் அமைந்த மக்களவைத் தொகுதிகள்

2009 தேர்தலில் (15வது மக்களவை) இருந்து இத்தொகுதிகள் நடைமுறைக்கு வருகின்றன.  
2019இல் நடந்த 17வது நாடாளுமன்ற தேர்தலில் வெற்றி பெற்ற தற்போதைய நாடாளுமன்ற உறுப்பினர்கள் பட்டியல் கீழே கொடுக்கப்பட்டுள்ளது.  
இதில் கன்னியாகுமரி நாடாளுமன்ற தொகுதிக்கு 2021-ஆம் ஆண்டு இடைத்தேர்தலில் வெற்றி பெற்ற வேட்பாளரின் பெயரும் கீழே உள்ளது.  
**குறிப்பு:**
(23)
(8)
(2)
(2)
(1)
(1)
(1)  
| எண். | தொகுதி | சட்டமன்றத் தொகுதிகள் | மாவட்டம் | உறுப்பினர் பெயர் | கட்சி |
| --- | --- | --- | --- | --- | --- |
| விஜய் வசந்த் </br>(2021 இடைத்தேர்தல்) | காங்கிரசு |  |  |  |  |
# கூட்டாட்சி

பலதரப்பட்ட அரசியல் சமூகங்களை ஒரு பொது அரச கட்டமைப்பில் அச்சமூகங்களின் பொதுத் தேவைகளை நிறைவு செய்வதற்காக உருவாக்கப்படும் அரசாட்சி முறையே (government sytem) **கூட்டாட்சி** (*இலங்கை வழக்கு*:சமஷ்டி) (*Federal system*) ஆகும். கூட்டாட்சி முறையில் அமைக்கப்படும் அரசு கூட்டரசு எனப்படும்.  
கூட்டாட்சியில் பொதுத் தேவைகளுக்காக ஒரு பொது அரச கட்டமைப்பும், அந்த கூட்டமைப்பில் சேர்ந்துள்ள தனித்துவ அரசியல் சமூகங்களுக்காக உள்ளூர் அல்லது மாகாண அல்லது மாநில அரச கட்டமைப்புக்களும் இருக்கும். கூட்டரசு உருவாக்கப்படும்பொழுது ஏற்றுக்கொள்ளப்படும் அரசியலமைப்பு சட்டம் கூட்டரசுக்கும் உள்ளூர் அரசுகளுக்குமிடையே இருக்கும் உறவுகளையும், கடமைகளையும், உரிமைகளையும் விபரித்து இரண்டு அம்சங்களுக்கிடையான சட்ட ஆக்க அதிகாரப் பங்கீடுகளையும் விபரிக்கும். இந்தியா, கனடா, ஐக்கிய அமெரிக்கா ஆகிய நாடுகள் கூட்டாட்சி அரசுகளுக்கு எடுத்துக்காட்டுக்கள் ஆகும்.
# கூட்டாட்சி

## தோற்றம்

கூட்டாட்சி, கூட்டரசு முறையை ஆங்கிலத்தில் பெடரலிசம் (**Federalism**) என்பர். இச் சொல் *நட்பு* என்னும் பொருள் தரும் பேடசு (“foedus”) என்னும் இலத்தீன் சொல்லிலிருந்து பிறந்ததாகும். நட்புறவான கூட்டு ஒப்பந்தம் அல்லது உடன்படிக்கை என பொருள்படும். கூட்டாட்சி அரசியலமைப்பு அண்மைக்காலமாக அதிகளவில் பேசப்படுகின்ற ஒரு ஆட்சிமுறையாகும். என்றாலும் கிரேக்கத்தின் நகர அரசுகளிலும் இனங்காணப்படுமளவிற்கு பழமைவாய்ந்த ஒன்றாகும்.  
1787 ஆம் ஆண்டு அமெரிக்க அரசியலமைப்பில் இம்முறை அறிமுகம் செய்யப்பட்டதுடன்
புதியதொரு வளர்முகத்தை அடைந்தது எனலாம். அமெரிக்கக் கூட்டுநாடுகளின் அரசியல் அமைப்பு உலகின் முதன்முதலாக எழுதப்பட்ட யாப்பாகக் கருதப்படுகின்றது. எனவே கூட்டரசு முறையின் தொடக்கமாக 18 ஆம் நூற்றாண்டும், அறிமுக நாடாக அமெரிக்கக் கூட்டுநாடுகள் என்னும் ஐக்கிய அமெரிக்காவும் கருதப்படுகிறதது.
# கூட்டாட்சி

## கூட்டாட்சி தொடர்பாக அரசியல் அறிஞர்களின் வரைவிலக்கணங்கள்:-

*பல நாடுகள் ஒன்று சேர்ந்து ஒரு புதிய நாட்டினை அமைக்கும் முறையே கூட்டரசு ஆகும்.-ஆமில்டன்*  
*நாட்டு ஒற்றுமையையும் அதிகாரத்தினையும் மாநில உரிமைகளின் பாதுகாப்பினையும் பொருந்தச் செய்யும் அரசியல் வழிமுறையே கூட்டாட்சி முறையாகும்.-பேராசிரியர் டைசி*  
*தேசிய நோக்கிலும் உட்பகுதிகளின் நோக்கிலும் அதிகாரங்களை பங்கீடு செய்து கூட்டரசில் இணைந்த ஒவ்வொரு அலகும் ஈடான (சமமான) முறையில் தொடர்புகளையும் பேணிக்கொள்கின்ற அதேவேளை விடுபாட்டுணர்வோடும் (சுதந்திரமாகவும்) தமது எல்லைக்குள் செயற்படும் ஓர் அரசுமுறை*- கே.சி வெயர்  
*நாடுகள் குறுநிலப்பகுதிகள் மாநிலங்கள் குடியரசு எனப்பலவிதமாக உரைக்கப்படும் உள் உறுப்புக்களுக்கும் நடுவண் அரசுகளுக்கும் இடையிலான அதிகாரப்பங்கீடு கூட்டரசு எனப்படும்*.-சே'.டபிள்யூ. கானர்.  
ஆகவே கூட்டரசு என்பது நடுவண் அரசொன்றின் தலைமையின் கீழ் சிறிய மாநில அரசுகளும் பிற ஆட்சிப்பகுதிகளும் தமது தன்னுரிமையையும் தனித்துவத்தையும் இழந்துவிடாத வகையில் சில பொதுவான நலன்களை எய்துவதை நோக்காகக் கொண்டு ஆட்சிப்பொறுப்புப் பங்கீடு (அதிகாரப்பங்கீடு) ஏற்பாட்டின் அடிப்படையில் இயங்கும் ஆட்சி முறையானது கூட்டரசு ஆட்சிமுறை எனப்படும்.
# கூட்டாட்சி

## ஒருதலை ஆட்சியும் கூட்டரசு ஆட்சியும்

ஒருதலை ஆட்சி கூட்டரசு ஆட்சி  
ஆட்சிப்பொறுப்பு (அதிகாரம்) நடுவே குவிந்திருப்பது ஆட்சிப்பொறுப்பு பன்முகப்படுத்தப்பட்ட அரசமுறை  
நடுவண் அரசு மட்டுமே காணப்படும் நடுவண்-மாநில அரசுகள் காணப்படும்.  
முழு நாட்டின் மீதும் நடுவணரசு மேலாண்மை
செலுத்தும் மாநில அரசுகள் தமது பரப்பினுள் தன்னுரிமையுடன் செயற்படும்  
அரசியல் யாப்பினுடாக மாநில அரசுகளுக்கு அதிகாரம் வழங்கப்பட்டுள்ளது.
மத்திய சட்ட மன்றத்திடமே எல்லா அதிகாரங்களும் காணப்படும். இரு மன்றம் காணப்படும்
சட்டங்கள் அதிகளவில் வேறுபட்டு காணப்படும். மத்திய அரசே இறைமையின் உறைவிடம்.  
சட்டங்கள் நாடு முழுவதற்கும் பொதுவானது. நாட்டின் இறைமை மத்திய மாநில நிர்வாக மட்டத்தில் நன்மைகள் காணப்படும். அரசுகளிடம் காணப்படும்.  
தேசிய ஒருமைப்பாடு பேணப்படும். நிர்வாக சிக்கல்கள் கணப்படும்.
பலமான அரசாக இருக்கும்..  
ஒருதலை ஆட்சிக்கு முற்றிலும் மாற்றமான ஒன்றாகவே கூட்டரசு முறை விளங்குகிறது.  
கூட்டரசு முறையானது பொது நன்மையை அடைய விரும்பிய நாடுகள் ஒன்றிணைவதன் மூலம் குறிக்கப்பட்ட அரசொன்றின் நிலப்பகுதிக்குள்ளான ஒரு இனக்குழுவினதோ அல்லது இனங்களினதோ தேவைகளுக்கும் கோரிக்கைகளுக்கும் இடமளிக்கும் வகையிலும் உருவாக்கப்படும். இன்று உலகில் மக்கள் வாழும் நிலப்பரப்பல் ½ பங்கிற்கும் மேறபட்டவை கூட்டரசு முறைக்கு உட்பட்டவையாகும்.  
மேலும் கூட்டாட்சி என்னும் போது நடுவண் அரசாங்கத்தையும் மாநில அரசாங்கத்தையும் ஈடான(சம) உரிமை கொண்ட அரசாங்கங்களாக கருதி ஒன்றுக்கொன்றான உறவு நோக்கிலன்றி ஒன்றினுடைய கட்டளைக்கு மற்றொன்று அடங்கி நடக்கும் நிலையைத் தவிர்த்து தன்னுரிமையான (சுதந்திரமான) முறையில் இரு அரசாங்கங்களும் தமது ஆட்சிப்பொறுப்பு (நிர்வாக) எல்லைக்குள் ஆட்சி செலுத்தும் ஒரு முறையென சுருக்கமாக கூறலாம்.  
உலகில் இந்நிலைக்கு மாறான இரு வேறு நிலைகளில் கூட்டாட்சி இயங்குவதைக் காணலாம்.  
1.நடுவண் அரசின் அதிகாரம் முதன்மை பெற்ற கூட்டாட்சி
2.மாநில அரசாங்கத்தின் ஆட்சியுரிமை வலுப்பெற்ற கூட்டாட்சி  
அத்தோடு ஒருதலையாட்சி கூட்டரசு ஆட்சி இரண்டினதும் பண்புகள் இனணந்த வகையில் காணப்படும் பாதி கூட்டரசு அல்லது குறைகூட்டு ஆட்சி முறைகளும் காணப்படுகிறது.  
எடுத்துக்காட்டு;; தென் ஆப்பிரிக்கா-ஒருதலையாட்சியின் சாயல் அதிகம்
 இந்தியா- நடுவண் அரசின் தலையீடு அதிகம்.
 செருமனி -நடுவண் அரசு மாநில அரசிற்கு கட்டுப்படவேண்டிய நிலை.
 பிரசியா எனும் மாநிலம் –அதிக மக்கள்தொகையையும் பெரிய
நிலப்பரப்பையும் கொண்டதால் நடுவண் அரசையே கட்டுப்படுத்தும்.  
எந்த ஒரு அரசின் மத்திய அரசும் மாநில அரசுகளும் நாட்டின் இறைமையை தமக்குள் பகிர்ந்து கொள்வதன் மூலம் ஒன்றை மற்றையது கட்டுப்படுத்தாமல் அவற்றுக்கென அரசியலமைப்பால் வரையறுக்கப்பட்டிருக்கும் எல்லைக்குள் நின்று தன்னுரிமையுடன் (சுதந்திரமாக) செயற்படுகின்றனவோ அதவே கூட்டரசு முறையாகும்.  
ஆகவே கூட்டரசு முறைக்கு சிறந்த எடுத்துக்காட்டுகளாக ஐக்கிய அமெரிக்கா, ஆத்திரேலியா, கனடா சுவிட்சர்லாந்து போன்ற நாடுகளைக் குறிப்பிடலாம்.
# கூட்டாட்சி

## கூட்டரசு ஆட்சி முறையின் பண்புகள்

•நடுவண் அரசு மாநில அரசு என்ற பிரிவினை
•நடுவண்- மாநில அரசுகளுக்கிடையிலான அதிகாரப்பங்கீடு
•எழுதிய உறுதியான நெகிழாத யாப்பு
•சம பிரதிநிதித்துவம்
•உயர்நீதிமன்றங்கள்
•இரட்டைக் குடியுரிமை
•இரண்டாம் மன்றம்
# கூட்டாட்சி

## கூட்டரசு முறையின் நன்மைகள்

•பொருளாதார வளர்ச்சி (எ.கா: ஆத்திரேலியா)
•ஆட்சிபொறுப்புரிமை பங்கீடு (செருமனி, அமெரிக்கா)
•வேற்றுமையில் ஒற்றுமை (இந்தியா)
•பாதுகாப்பு (அமெரிக்கா)
•நிர்வகிக்க பொருத்தமான ஆட்சிமுறை (முன்னாள் சோவியத் யூனியன்)
# கூட்டாட்சி

## கூட்டரசு முறையின் தீமைகள்

•எளிமைற்ற சிக்கலான அமைப்பு
•அதிக நிர்வாகச் செலவு.பொருளாதார வளர்ச்சி குன்றிய நாடுகளுக்கு சுமை அதிகம்.
•ஆட்சிப்பொறுப்புப் பகிர்வால் மத்திய மாநில அரசகளுக்கிடையில் முரண்பாடுகள்
•தேசப்பற்று கூறுபோடப்படல்.
•ஒன்றில் மத்திய அரசின் பலம் அல்லது மாநில அரசின் பலம் அதிகரித்தல்.
•கூட்டரசு முறையில் விரைவான தீர்மானங்களை எடுக்க முடியாமை.
•அதிகளவு சட்டங்களும் அவற்றில் வேறுபாடுகளும் காணப்படல்.
•இரட்டை வரி –மக்களுக்கு சுமை அதிகம்.
•தேசிய ஒருமைப்பாடு பாதிக்கப்படல்.
•பலங்குன்றிய தேசிய அரசாங்கம் காணப்படல்.
•இனப்பிரச்சினைக்கு கூட்டரசு முறை நிலைத்தத் தீர்வாக அமையுமா என்பது கேள்விக்குறியாகும்.
•வெளிநாட்டுக் கொள்கை அமைப்பில் மாநில அரசுகளுக்கு உரிமையின்மை காணப்படல்.
# கூட்டாட்சி

## கூட்டரசு முறையின் வெற்றிக்கு அவசியமானவை

•இனணவதற்கான விருப்பம்
•புவியியல் அண்மை
•சமூக நலன்கள்
•அரசியற் சமுதாய நிறுவனங்களின் ஒத்த தன்மை
•சமூக பொருளாதார வளர்ச்சி
•சமத்துவமற்ற நிலைமைகள் இல்லாமை
•இன உணர்வு
•திறமைவாய்ந்த தலைமைத்துவம்
•நடுவ்வண்-மாநில அரசுகளுக்கிடையிலான உறவு
# கூட்டாட்சி

## கூட்டரசு முறை அரசாங்கத்தின் நெருக்கடிகள்

•நிறைவுதரும் ஆட்சிப்பொறுப்புப் பங்கீடு (இல்லாமை)
•பெரிய அலகுகளின் மேலாதிக்கத்திற்கு எதிராக சிறிய அலகுகளை பாதுகாத்தல்
•நடுவண்-மாநில அரசாங்க அமைப்புக்கிடையிலான உறவுகள் (பிணக்குகள்)
•நிறைவுதரும் அரசியலமைப்பைத் திருத்தும் முறை (இல்லாமை)
•பிரிந்து செல்லும் உரிமை (இல்லாமை).  
இவை போன்ற நெருக்கடிகளுக்கு முகம் கொடுத்து அவற்றை தீர்கக்கூடிய முறையில் அரசுகள் செயற்படடால் கூட்டரசு முறை ஒரு சிறந்த ஆட்சி முறையாக விளங்கும் எனக்கருதப்ப்படுகின்றது.  
மிகப் பெரிய நிலப்பரப்புக்களை கொண்ட நாடுகளுக்கும் இன மத பொருளாதார வேறுபாடுகளைக் கொண்ட மக்களைக் கொண்ட நாடுகளுக்கும் மிகப் பொருத்தமான ஆடசி முறையாக இக் கூட்டாட்சி முறை விளங்குகிறது. உலகிலே பல நாடுகளிலும் கூட்டாட்சி முறை பின்பற்றப்பட்ட போதிலும் "தூய" கூட்டாட்சி முறை உலகில் எங்கும் நடைமுறையில் இல்லை எனலாம். கூட்டாட்சி என்பது பழமைவாய்ந்த ஒரு முறையாக இருந்த போதிலும் இன்று உலகிலே வலிமை வாய்ந்த நாடுகளில் உள்ள ஒரு முறையாக இது காணப்படுகிறது. பல குறைபாடுகளை இம்முறை கொண்டிருந்ந போதிலும் இன்றும் இலங்கையின் இனச்சிக்கலுக்குக் கூட ஒரு சிறந்த தீர்வாக கூட்டாட்சி முறை திகழும் என அரசியல் அறிஞர்கள் நம்புகின்றனர்.
# கூட்டாட்சி

## உசாத்துனைகள்

- சமாதான நோக்கு (2006), மாற்றுக் கொள்கைக்கான நிலையம்
- இலங்கையில் சமஷ்டி எண்ணக்கருவின் தோற்றமும் வளர்ச்சியும் (1926-2005), மாற்றுக் கொள்கைக்கான நிலையம்
# படிமம்:Sathasivam srithar.jpg

source: http://www.puthinam.com
# படிமம்:Sathasivam srithar.jpg

## நியாயமான பயன்பாடு

The image linked here is claimed to be used under fair use as:
1. the photo is only being used for informational purposes.--Kanags <sup>\பேச்சு</sup> 07:36, 6 மார்ச் 2009 (UTC)
# எமெலிக்தியைடீ

**எமெலிக்தியைடீ** (*Emmelichthyidae*), *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இக் குடும்பம் முன்னர், மிதவை உயிரிகளை (plankton) உண்ணும் பல மீன் பேரினங்களையும் உள்ளடக்கி மிகவும் பெரிதாக இருந்தது. இவற்றுட் பல பேரினங்கள், தொடர்பற்ற இணைப் படிமலர்ச்சியின் எடுத்துக் காட்டுகள் என அறியப்பட்டதை அடுத்து வேறு குடும்பங்களுள் சேர்க்கப்பட்டன.
# எமெலிக்தியைடீ

## வகைப்பாடுகள்

பேரினங்கள்:
- *எமெலிக்தீசு* *(Emmelichthys)*
- *எரித்ரோக்கிளெசு* *(Erythrocles)*
- *பிளேகியோயீனியன்* *(Plagiogeneion)*
# சீசியோனைடீ

**சீசியோனைடீ** *(Caesionidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை லுத்யானைடீ குடும்பத்துக்கு உறவுடையன, ஆனால் சீசியோனைடீக்கள் பெரிய இரைகளை உண்ணாமல் மிதவை உயிரிகளையே (plankton) உண்டு வாழ்கின்றன. உருளை வடிவானதும், சீரானதுமான உடலமைப்புக் கொண்ட இம் மீன்கள் 60 சதம மீட்டர் (24 அங்குலம்) நீளம் வரை வளர்கின்றன. விரிவடையக் கூடிய இவற்றின் கீழ்த் தாடைகள் மிதவை உயிரிகளை எடுக்கும் வகையில் இசைவாக்கம் அடைந்துள்ளன.
# சீசியோனைடீ

## வகைப்பாடு

- *சீசியோ* *(Caesio)*
- *டிப்தெரிகோனோட்டசு* *(Dipterygonotus)*
- *சிம்னோசீசியோ* *(Gymnocaesio)*
- *தெரோசீசியோ* *(Pterocaesio)*
# லோபோட்டைடீ

**லோபோட்டைடீ** *(Lobotidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இக் குடும்பத்தில் லோபோட்டெசு என்னும் ஒரு பேரினம் மட்டுமே உண்டு.
# லோபோட்டைடீ

## இனங்கள்

இதில் இரண்டு இனங்கள் உள்ளன. அவை:  
- *லோபோட்டெசு பசிபிக்கசு* *(Lobotes pacificus)*<small>கில்பர்ட், 1898</small>.
- *லோபோட்டெசு சுரினாமென்சிசு* *(Lobotes surinamensis)*<small>(புளோச், 1790)</small>.
# கா. மு. ஷெரீப்

கவி **கா. மு. ஷெரீப்** (ஆகஸ்ட் 11, 1914 - ஜூலை 7, 1994) தமிழ்த்தேசியர், தமிழ்த் திரைப்படப் பாடலாசிரியர், கவிஞர், விடுதலைப் போராட்ட வீரர்.
# கா. மு. ஷெரீப்

## வாழ்க்கைச் சுருக்கம்

கவி கா.மு.ஷெரீப் தமிழ்நாட்டில் திருவாரூர் மாவட்டத்தில் கொரடாச்சேரி அருகில் உள்ள அபிவிருத்தீஸ்வரம் என்ற ஊரில் காதர்சா ராவுத்தர் என்பவருக்கும், முகம்மது இபுறாகீப்பாத்தம்மாள் என்பவருக்கும் ஒரே பிள்ளையாகப் பிறந்தார்.  
இவர் ஒளி, தமிழ் முழக்கம், சாட்டை, ஆகிய ஏடுகளுக்கு ஆசிரியராக இருந்தார்..  
இயல்பிலேயே தமிழ்த்தேசிய உணர்வுடன் திகழ்ந்த கவிஞர் கா.மு.செரீப் அவர்கள், தமிழ்த்தேசத் தந்தை ஐயா ம.பொ.சிவஞானம் தலைமையிலான தமிழரசுக் கழகத்தில், தன்னை இணைத்துக் கொண்டார்.  
தமிழரசுக் கழகத்தின் முன்னணிப் போர்வீரராக தமிழ்நாட்டின் எல்லைப் போராட்டங்களில் பங்கேற்றார்.
# கா. மு. ஷெரீப்

## எழுதியுள்ள நூல்கள்

சிறுகதை நூல்கள் 3, நவீனம் 3, நாடக நூல்கள் 4, இலக்கியக் கட்டுரை நூல் 1, அறிவுரைக் கடித நூல் 1, பயண நூல் 1, கவிதை நூற்கள் 7, குறுங் காவியம் 1, அரசியல் நூல் 3, உரை நூல் சீறாப்புராணம் - 8 பாகங்கள் எனப் பல நூல்களை எழுதி வெளியிட்டுள்ளார்.
# கா. மு. ஷெரீப்

## எழுதியுள்ள நூல்கள்

### சிறுகதைகள்

1. காதல் வேண்டாம் – கதைகள்
1. காதலும் கடமையும் – கதைகள்
# கா. மு. ஷெரீப்

## எழுதியுள்ள நூல்கள்

### கவிதைகள்

1. ஒளி - முதற் கவிதை நூல் . (1946)
1. இன்றைய சமுதாயம் (கவிதை)
1. மச்சகந்தி (குறுங்காவியம்)
1. ஆன்மகீதம் (கவிதை)
1. கவி கா.மு.ஷெரீப் கவிதைகள்
# கா. மு. ஷெரீப்

## எழுதியுள்ள நூல்கள்

### நாடகம்

1. புலவர் புகழேந்தி (இலக்கிய நாடகம்)
1. புது யுகம் – நாடக நூல்
# கா. மு. ஷெரீப்

## எழுதியுள்ள நூல்கள்

### பிற நூல்கள்

1. தஞ்சை இளவரசி – சீதக்காதி நூல் வெளியீட்டகம்
1. நல்ல மனைவி – சீதக்காதி நூல் வெளியீட்டகம்
1. வள்ளல் சீதக்காதி வரலாறு – சீதக்காதி நூல் வெளியீட்டகம்
1. விதியை வெல்வோம் – சீதக்காதி நூல் வெளியீட்டகம்
1. கண்ணகியின் கனவு (இலக்கியக் கட்டுரைகள்)
1. தமிழரின் சமயநெறி
1. விபீஷணன் வெளியேற்றம்
1. வீரன் செண்பகராமன் வரலாறு
1. களப்பாட்டு
1. கவி கா.மு.ஷெரீப் தலையங்கங்கள் (1948 முதல் 1956 வரை)
1. பொது சிவில் சட்டம் பொருந்துமா?
1. தமிழரசுக் கழகம் ஏன் வந்தது? என்ன சொல்கிறது?
1. தமிழரசில் முஸ்லிம்கள் – கட்டுரை
1. இலக்கியத்திலும் பித்தலாட்டமா? – கட்டுரை
1. முஸ்லீம் லீக் தேவைதானா? – கட்டுரை
1. தி.மு.க. நாடாளுமா? – கட்டுரை
1. கலைஞர் 63
# கா. மு. ஷெரீப்

## இஸ்லாமிய நூல்கள்

1. பல்கீஸ் நாச்சியார் காவியம்
1. நபி தம் பேரர்
1. ஆயிஷா நாச்சியார் பிள்ளைத்தமிழ்
1. இஸ்லாமும் ஜீவகாருண்யமும்
1. கிழக்கிலுள்ள பிறைக்கொடி நாடு
1. இறைவனுக்காக வாழ்வது எப்படி? – சீதக்காதி நூல் வெளியீட்டகம்
1. இறையருள் வேட்டல்
1. பத்ர் போரின் பின் விளைவுகள்
1. சீறாப்புராணம் சொற்பொழிவு
1. இஸ்லாம் இந்து மதத்திற்கு விரோதமானதா? – சீதக்காதி நூல் வெளியீட்டகம்
# கா. மு. ஷெரீப்

## திரைப்படப் பாடல்கள்

- ”ஏரிக்கரையின் மேலே போறவளே பொன் மயிலே…!”
- ”இருக்கும் இடத்தை விட்டு இல்லாத இடத்திலெல்லாம் விருப்புடன் தேடிடுவார் ஞானத்தங்கமே” (*பெரியார்* (2007) திரைப்படத்தின் ஒரு காட்சியில் ஷெரீப்பின் பாத்திரம் தோன்றுகிறது.
# கெரீடீ

**கெரீடீ** *(Gerreidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். தென்னமெரிக்கக் கரை, கரிபியன் தீவுகள் உள்ளிட்ட கரிபியப் பகுதிகள் பலவற்றில், கெரிடீக்கள், பிற மீன்களுக்கான பொதுவான இரையாகவும், தூண்டில் இரையாகவும் உள்ளன. இக் குடும்ப இனங்களைக் களத்தில் வைத்து அடையாளம் காண்பது கடினம். பெரும்பாலும் நுண்நோக்கி ஆய்வுகள் மூலமே அடையாளம் காணப்படுகின்றன. இவைகளைப் பிடித்து உண்ணக்கூடிய பெரும் உடல் கொண்ட மீன்களிடம் இருந்து தப்புவதற்காக இவை கரையோரங்களை அண்டிய ஆழம் குறைந்த கடல் பகுதிகளில் வாழ்கின்றன.
# கெரீடீ

## பேரினங்கள்

- *டயட்டெரசு* *(Diapterus)*<small>ரான்சானி, 1842</small>
- *இயூசினோசுட்டோமசு* *(Eucinostomus)*<small>பயார்டும் கிராடும், 1855</small>
- *இயூகெரசு* *(Eugerres)*<small>ஜோர்தனும் எவர்மானும், 1927</small>
- *கெரசு* *(Gerres)*<small>குவோயும் கைமார்டும், 1824</small>
- *பரெக்கூலா* *(Parequula)*<small>இசுட்டெயின்டாக்னர், 1879</small>
- *பென்டாப்பிரியன்* *(Pentaprion)*<small>பிளீக்கர், 1850</small>
- *உலீமா* *(Ulaema)*<small>ஜோர்தனும் எவர்மானும், 1895</small>
# ஈமுலைடீ

**ஈமுலைடீ** *(Haemulidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். 19 பேரினப் பகுப்புக்களில் 150 இனங்களைக் கொண்ட இக்குடும்பத்து மீன்கள் வெப்பவலயத்து உவர்நீர், உப்புநீர்ப் பகுதிகளில் உலகெங்கும் பரவலாகக் காணப்படுகின்றன. இவை பற்களை உரசுவதன் மூலம் ஒலியெழுப்பக் கூடியவை.
# ஈமுலைடீ

## பேரினங்கள்

- *அனிசோட்ரெமசு* *(Anisotremus)* கில், 1861
- *போரிடா* *(Boridia)* கூவியெர், கூவியரும் வலன்சியென்னசு, இல் 1830
- *பிராக்கிடியூட்டேரசு* *(Brachydeuterus)* கில், 1862
- *கானோடன்* *(Conodon)* கூவியெர், கூவியரும் வலன்சியென்னசு, இல் 1830
- *டையாகிராமா* *(Diagramma)* ஆக்கென், 1817
- *செனியாட்ரெமசு* *(Genyatremus)* கில், 1862
- *ஈமுலோன்* *(Haemulon)* கூவியெர், 1829
- *ஈமுலோப்சிசு* *(Haemulopsis)* இசுட்டெயின்டாக்னர், 1869
- *ஆப்பலோயெனிசு* *(Hapalogenys)* ரிச்சார்ட்சன், 1844
- *இசாசியா* *(Isacia)* யோர்தனும் ஃபெசுலரும், 1893
- *மைக்குரோலெப்பிடோட்டசு* *(Microlepidotus)* கில், 1862
- *ஆர்த்தோபிரிசுட்டிசு* *(Orthopristis)* கிராட், 1858
- *பரக்கூலியா* *(Parakuhlia)* பெலெகிரின், 1913
- *பரபிரிசுத்திபோமா* *(Parapristipoma)* பிளீக்கர், 1873
- *பிளெக்டோரிங்கசு* *(Plectorhinchus)* Lacepède, 1801
- *பொமடாசிசு* *(Pomadasys)* லாசெப்பீடே, 1802
- *செனிக்திசு* *(Xenichthys)* கில், 1863
- *செனிசுட்டியசு* *(Xenistius)* யோர்தனும் கில்பர்ட்டும், 1883
- *செனோசிசு* *(Xenocys)* யோர்தனும் போல்மனும், 1890
# இனேர்மியைடீ

**இனேர்மியைடீ** *(Inermiidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இது ஒரு மிகச் சிறிய குடும்பம். இதில் இரண்டு பேரினங்களில் ஒவ்வொன்றிலும் ஒவ்வொரு இனமாக இரண்டு இனங்கள் உள்ளன.
# இனேர்மியைடீ

## இனங்கள்

- பேரினம் *எமெலிக்தியோப்சு*
- *எமெலிக்தியோப்சு அத்லாந்திக்கசு* <small>சுல்ட்சு, 1945</small>.
- பேரினம் *இனேர்மியா*
- *இனேர்மியா விட்டாட்டா* <small>போவெய், 1860</small>.
# இசுப்பாரைடீ

**இசுப்பாரைடீ** *(Sparidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை மிதவெப்ப வலய நீர்ப் பகுதிகளில் நீரின் அடிப்பகுதியில் வாழுகின்றன. இவை ஊனுண்ணிகள். இக் குடும்பத்திலுள்ள இனங்கள் பலவற்றுக்கு அரைக்கும் பற்கள் உள்ளன.
# இசுப்பாரைடீ

## இனங்கள்

இசுப்பாரைடீ குடும்பத்தில் 37 பேரினங்களில் 125 இனங்கள் உள்ளன.
# சென்ட்ராகந்தைடீ

**சென்ட்ராகந்தைடீ** *(Centracanthidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை கிழக்கு அத்திலாந்திக்கிலும், நடுநிலக் கடல் பகுதிகளிலும் வாழ்கின்றன. குதத் துடுப்புக்கள் மூன்று கூரான முட்களைக் கொண்டவை.
# சென்ட்ராகந்தைடீ

## இனங்கள்

இக் குடும்பத்தில் இரண்டு பேரினங்களில் 9 இனங்கள் அடங்கியுள்ளன:
- பேரினம் *சென்ட்ராகாந்தசு* *(Centracanthus)*
- *சென்ட்ராகாந்தசு சைரசு* *(Centracanthus cirrus)*<small>ராபினெசுக், 1810</small>.
- பேரினம் *இசுப்பைக்காரா* *(Spicara)*
- *இசுப்பைக்காரா ஆல்ட்டா* *(Spicara alta)*<small>(ஒசோரியோ, 1917)</small>.
- *இசுப்பைக்காரா ஆசித்திரேலிசு* *(Spicara australis)*<small>(ரீகன், 1921)</small>.
- *இசுப்பைக்காரா ஆக்சிலாரிசு* *(Spicara axillaris)*<small>(பூலெங்கர், 1900)</small>.
- *இசுப்பைக்காரா மீனா* *(Spicara maena)*<small>(லின்னேயசு, 1758)</small>.
- *இசுப்பைக்காரா பிளெக்சுவோசா* *(Spicara flexuosa)* உம் இதே இனத்தைக் குறிக்கும் பெயர்.<small>ராபினெசுக், 1810</small>.)
- *இசுப்பைக்காரா மார்ட்டினிக்கசு* *(Spicara martinicus)*<small>(வலென்சியென்னசு, 1830)</small>.
- *இசுப்பைக்காரா மெலனூரசு* *(Spicara melanurus)*<small>(வலென்சியென்னசு, 1830)</small>.
- *இசுப்பைக்காரா நிக்ரிகவுடா* *(Spicara nigricauda)*<small>(நோர்மன், 1931)</small>.
- *இசுப்பைக்காரா இஸ்மாரிசு* *(Spicara smaris)*<small>(லின்னேயசு, 1758)</small>.
# விக்கிப்பீடியா:நிருவாகிகள் பட்டியல்

தமிழ் விக்கிப்பீடியாவின் நிருவாகிகளாகத் தேர்வு செய்யப்பட்ட பயனர்களில் பெரும்பான்மையினர் தொடர்ந்து தங்கள் பங்களிப்புகளைச் செய்து வருகின்றனர். நிருவாகியாகத் தேர்வு செய்யப் பெற்று பின்னர் பங்களிப்பு செய்ய முடியாத நிலையில் நிருவாக அணுக்கம் திரும்பப் பெறப்பட்ட பயனர்களும் இருக்கிறார்கள். தங்களுடைய பணியின் காரணமாகவோ அல்லது வேறு காரணங்களாலோ ஓராண்டுக்கும் மேலாகப் பங்களிப்பு செய்ய முடியாத நிலையில் (விக்கி விடுப்பு நிலை) பயனர்கள் சிலர் இருக்கின்றனர். தமிழ் விக்கிப்பீடியா நிருவாகிகள் இவை குறித்த தகவல்கள் பின்வருமாறு:
# விக்கிப்பீடியா:நிருவாகிகள் பட்டியல்

## தமிழ் விக்கிப்பீடியா நிருவாகிகள் எண்ணிக்கை

- தமிழ் விக்கிப்பீடியா நிருவாகி அணுக்கம் பெற்றவர்கள்-
- தொடர்ந்து பங்களித்து வரும் நிருவாகிகள்- 28
- ஓராண்டாக பங்களிக்காத நிருவாகிகள்-0
- ஓராண்டுக்கும் அதிகமாக பங்களிக்காத நிருவாகிகள்- 4
- நிர்வாக அணுக்கம் திரும்பப் பெறப்பட்ட நிருவாகிகள்- 20
# விக்கிப்பீடியா:நிருவாகிகள் பட்டியல்

## நிருவாகிகளின் பங்களிப்பு (07-ஏப்பிரல்-2024)

### தொடர்ந்து பங்களித்து வரும் நிருவாகிகள்

| 1 | அன்டன் | முழு விவரம் |  |  |
| --- | --- | --- | --- | --- |
| 2 | கனகரத்தினம் சிறீதரன் | சனவரி 19, 2006 | பிப்ரவரி 9, 2007 | முழு விவரம் |
| 3 | குறும்பன் | மார்ச் 10, 2007 | ஏப்ரல் 4, 2009 | முழு விவரம் |
| 4 | சஞ்சீவி சிவகுமார் | செப்டெம்பர் 8, 2009 | சூன் 14, 2011 | முழு விவரம் |
| 5 | செல்வசிவகுருநாதன் | ஆகஸ்ட் 19, 2011 | மே 14, 2013 | முழு விவரம் |
| 6 | Almighty34 | 2018-08-10 08:47 | 2023-04-19 04:19 | முழு விவரம் |
| 7 | Arularasan. G | 2014-09-05 | 2019-01-15 06:00 | G முழு விவரம் |
| 8 | Balajijagadesh | 2011-07-27 18:00 | 2019-01-15 06:08 | முழு விவரம் |
| 9 | Gowtham Sampath | 2018-01-15 16:43 | 2019-01-15 06:02 | முழு விவரம் |
| 10 | Info-farmer | 2007-10-12 14:46 | 2013-10-23 23:59 | முழு விவரம் |
| 11 | Jagadeeswarann99 | 2010-05-16 14:13 | 2013-10-15 18:04 | முழு விவரம் |
| 12 | Nan | 2010-10-23 07:04 | 2013-10-15 18:15 | முழு விவரம் |
| 13 | Sridhar G | 2017-04-26 19:48 | 2023-04-19 04:17 | முழு விவரம் |
| 14 | கி.மூர்த்தி | 2013-06-15 14:28 | 2019-01-15 06:01 | முழு விவரம் |
| 15 | சா அருணாசலம் | 2015-02-01 12:07 | 2023-04-19 04:18 | முழு விவரம் |
| 16 | சத்திரத்தான் | 2020-08-19 09:20 | 2023-04-19 04:17 | முழு விவரம் |
| 17 | Neechalkaran | 2010-08-03 16:19 | 2019-07-17 11:02 | முழு விவரம் |
# விக்கிப்பீடியா:நிருவாகிகள் பட்டியல்

## நிருவாகிகளின் பங்களிப்பு (07-ஏப்பிரல்-2024)

### கடந்த இரு மாதங்கள் பங்களிக்காத நிருவாகிகள்

| 1 | அ. ரவிசங்கர் | முழு விவரம் |  |  |
| --- | --- | --- | --- | --- |
| 2 | கலையரசி | மே 18, 2008 | செப்டம்பர் 25, 2010 | முழு விவரம் |
| 3 | சுந்தர் | சூலை 19, 2004 | ஏப்ரல் 24, 2005 | முழு விவரம் |
| 4 | தென்காசி சுப்பிரமணியன் | சூலை 15, 2011 | சனவரி 14, 2013 | முழு விவரம் |
| 5 | பார்வதிஸ்ரீ | செப்டெம்பர் 1, 2011 | மே 26, 2012 | முழு விவரம் |
| 6 | தமிழ்க்குரிசில் | 2012-06-08 06:58 | 2013-10-22 13:07 | முழு விவரம் |
| 7 | Aswn | 2011-01-01 01:16 | 2013-10-15 18:06 | முழு விவரம் |
| 8 | Drsrisenthil | 2010-05-03 20:38 | 2013-10-15 18:05 | முழு விவரம் |
| 9 | Hibayathullah | 2006-09-20 06:16 | 2019-04-05 15:56 | முழு விவரம் |
| 10 | Jayarathina | 2009-01-17 | 2013-10-15 18:05 | முழு விவரம் |
| 11 | செல்வா | 2006-05-23 23:22 | 2008-05-27 14:36 | முழு விவரம் |
| 12 | இ. மயூரநாதன் | ஏப்ரல் 30, 2005 | முழு விவரம் | } |
# விக்கிப்பீடியா:நிருவாகிகள் பட்டியல்

## நிருவாகிகளின் பங்களிப்பு (07-ஏப்பிரல்-2024)

### ஓராண்டாக பங்களிக்காத நிருவாகிகள்

| --- | --- | --- | --- | --- | --- | } |
| --- | --- | --- | --- | --- | --- | --- |
# விக்கிப்பீடியா:நிருவாகிகள் பட்டியல்

## நிருவாகிகளின் பங்களிப்பு (07-ஏப்பிரல்-2024)

### ஓர் ஆண்டுக்கும் கூடுதலாக பங்களிக்காத நிருவாகிகள்

| 1 | சண்முகம் | ஆகத்து 19, 2009 | மே 26, 2012 | முழு விவரம் | 2021-03-22 08:24 |  |
| --- | --- | --- | --- | --- | --- | --- |
| 2 | சோடாபாட்டில் | சனவரி 29, 2010 | செப்டம்பர் 24, 2010 | முழு விவரம் | 2021-12-29 02:33 |  |
| 3 | மணியன் | திசம்பர் 18, 2008 | நவம்பர் 6, 2009 | முழு விவரம் | 2022-10-02 16:21 | } |
# விக்கிப்பீடியா:நிருவாகிகள் பட்டியல்

## நிருவாக அணுக்கம் திரும்பப் பெறப்பட்ட தமிழ் விக்கிப்பீடியா நிர்வாகிகள்

| 1 | கிஷோர் | மார்ச் 14, 2005 | ஏப்ரல் 25, 2005 | செப்டெம்பர் 9, 2007 | நீண்ட விக்கி விடுப்பு |  |
| --- | --- | --- | --- | --- | --- | --- |
| 2 | வினோத் | டிசம்பர் 7, 2006 | செப்டெம்பர் 9, 2008 | தானே தமிழ் விக்கிப்பீடியா பணியில் இருந்து விலகிக் கொள்வதாக அறிவித்தார் |  |  |
| 3 | ஸ்ரீநிவாசன் | சூலை 22, 2005 | ஏப்ரல் 29, 2007 | நீண்ட விக்கி விடுப்பு |  |  |
| 4 | ச. அ. சூர்ய பிரகாஷ் | சூன் 1, 2010 | முழு விவரம் |  |  |  |
| 5 | தேனி. மு. சுப்பிரமணி | திசம்பர் 14, 2008 | முழு விவரம் |  |  |  |
| 6 | தெரன்சு ரெங்கராசு | சூன் 12, 2006 | பிப்ரவரி 9, 2007 | முழு விவரம் | மார்ச் 22, 2011 |  |
| 7 | சந்தோஷ் குரு | நவம்பர் 19, 2004 | ஏப்ரல் 24, 2005 | முழு விவரம் | செப்டெம்பர் 30, 2009 |  |
| 8 | Arafath.riyath | நவம்பர் 25, 2008 | ஆகத்து 16,2010 | முழு விவரம் | பெப்ரவரி 3, 2014 |  |
| 9 | இரகுநாதன் உமாபதி | முழு விவரம் | நவம்பர் 19, 2019 |  |  |  |
| 10 | கார்த்திக் | ஏப்ரல் 23, 2008 | மார்ச் 27, 2009 | முழு விவரம் | 2014-02-09 06:27 |  |
| 11 | கோபி | அக்டோபர் 2, 2005 | செப்டம்பர் 2, 2006 | முழு விவரம் | 2019-08-11 17:00 |  |
| 12 | சிவக்குமார் | சூன் 20, 2005 | செப்டம்பர் 29, 2005 | முழு விவரம் | 2016-04-17 14:19 |  |
| 13 | நற்கீரன் | ஆகத்து 2, 2005 | செப்டம்பர் 30, 2005 | முழு விவரம் | 2020-04-20 20:38 |  |
| 14 | பரிதிமதி | ஏப்ரல் 17, 2009 | நவம்பர் 6, 2009 | முழு விவரம் | 2016-04-29 15:16 |  |
| 15 | ஸ்ரீகாந்த் | ஆகத்து 17, 2009 | மே 29, 2012 | முழு விவரம் | 2019-02-05 07:56 |  |
| 16 | மாஹிர் | சூலை 20, 2006 | சூன் 26, 2011 | முழு விவரம் | 2018-06-15 02:26 |  |
| 17 | ஜெ. மயூரேசன் | செப்டம்பர் 9, 2005 | ஆகத்து 18, 2010 | முழு விவரம் | 2018-07-12 12:39 |  |
| 18 | மதனாகரன் | ஏப்ரல் 11, 2011 | சனவரி 14, 2013 | முழு விவரம் | 2018-05-31 07:43 |  |
| 19 | TNSE Mahalingam VNR | 2017-04-24 | 2023-04-19 04:16 | முழு விவரம் | 2024-02-03 |  |
| 20 | Balu1967 | 2018-12-15 10:39 | 2023-04-19 04:15 | முழு விவரம் | 2024-02-03 11:19 | } |
# விக்கிப்பீடியா:நிருவாகிகள் பட்டியல்

## அணுக்கத்தை பயன்படுத்துதல்

1. http://tools.wmflabs.org/xtools/adminstats/?project=ta.wikipedia.org&begin=2001-06-02&end=
# விக்கிப்பீடியா:நிருவாகிகள் பட்டியல்

## குறிப்பு

- விக்கி விடுப்பில் உள்ள நிருவாகிகள் பட்டியலை வெளியிடுவதன் நோக்கம், அவர்கள் மீண்டும் முனைப்புடன் தங்கள் விக்கி பங்களிப்புகளை நல்கிட வேண்டும் என்பதும், தமிழ் விக்கிப்பீடியாவில் உள்ள பராமரிப்புப் பணிகளை மேற்கொள்வதற்கு உண்மையிலேயே தற்போது எத்தனை நிருவாகிகள் செயற்பாட்டில் உள்ளனர் என்பதை அறிந்து கொள்வதுமே ஆகும்.
- நிருவாக அணுக்கம் திரும்பப் பெற்ற நிருவாகிகள் பட்டியலிலுள்ளவர்களும் விரும்பினால் நிருவாகி நிலையில் மீண்டும் தமிழ் விக்கிப்பீடியாவில் தொடர்ந்து பங்களிக்கலாம்.
# சசாங்கன்

**சசாங்கன்** இன்றைய கிழக்கு வங்கப் பகுதியில் இருந்த கௌட நாட்டின் அரசன் ஆவான். "கௌடா" என்னும் ஒன்றுபட்ட வங்காள நாட்டை முதன் முதலில் உருவாக்கியவனும் இவனே. இதனால் சசாங்கன், வங்காளத்தின் வரலாற்றில் ஒரு முக்கியமான மன்னராகக் கருதப்படுகிறான்.  
இவன் 7 ஆம் நூற்றாண்டைச் சேர்ந்தவன். சில வரலாற்றாளர்கள் இவன் ஏறத்தாழ கிபி 590க்கும் கிபி 625க்கும் இடையில் ஆட்சியில் இருந்ததாகக் கூறுகின்றனர். இவன் புகழ் பெற்ற அர்சவர்த்தன், பாசுக்கரவர்மன் ஆகிய அரசர்களுக்குச் சம காலத்தவன். இவன் ஹர்ஷவர்தனுக்கு எதிராக போரிட, அண்டை நாட்டு மன்னர்களைத் தூண்டி விட்டவனாகக் கருதப்படுகிறான்.
# சசாங்கன்

## பௌத்தர்களை ஒடுக்குதல்

, பிகார், இந்தியா]]  
கிபி 12ம் நூற்றாண்டின் பௌத்த சாத்திரம் ஒன்றில், பௌத்தர்களுக்கு எதிரான சசாங்கன், கௌடப் பேரரசில் உள்ள பௌத்த தூபிகளை சிதைத்தும், பௌத்தர்களை ஒடுக்கியும் வைத்தான் என அறியப்படுகிறது. கௌதம புத்தர் உருவேலாவில் உள்ள போதி மரத்தடியில் சம்போதி ஞானம் பெற்றதாக கருதப்படும் அரசமரத்தை வெட்டியதாகக் கருதப்படுகிறான்.
# லெத்திரைனைடீ

**லெத்திரைனைடீ** *(Lethrinidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும்.  
இவை பசிபிக் பெருங்கடல், இந்தியப் பெருங்கடல் ஆகியவற்றின் வெப்பவலயப் பகுதிகளில் காணப்படுகின்றன. *லெத்திரனசு அத்திலாந்திக்கசு* என்னும் இனம் கிழக்கு அத்திலாந்திக் பகுதியில் காணப்படுகின்றது. இவை நீரடித் தளத்தில் வாழும் முதுகெலும்பிலிகள், சிறிய மீன்கள் என்பவற்றை உணவாகக் கொள்கின்றன. இவற்றில் சில இனங்களுக்கு கடைவாய்ப்பல்லுருப் பற்கள் அமைந்துள்ளன. ஓடுகளைக் கொண்ட மெல்லுடலிகள், நண்டு போன்றவற்றை உண்பதற்கு இவை பயன்படுகின்றன.
# லெத்திரைனைடீ

## வகைப்பாடு

"லெத்திரைனைடீ" குடும்பம் லெத்திரினைனீ, மானோட்டக்சினீ என்னும் இரண்டு துணைக் குடும்பங்களாகப் பிரிக்கப்பட்டுள்ளன. லெத்திரனைனீ துணைக் குடும்பத்தில் ஒரு பேரினமும், மானோடக்சினீ துணைக் குடும்பத்தில் நான்கு பேரினங்களும் உள்ளன. இவற்றுள் மொத்தமாக 38 இனங்கள் அடங்கியுள்ளன.
# ஓசோன்

**ஓசோன்** (*Ozone*) என்பது மூன்று ஆக்சிசன் அணுக்கள் சேர்ந்திருக்கும் ஒரு மூலக்கூறு (சேர்மம்). இது வளிம நிலையில் உள்ளது. ஆக்சிசனின் பிறிதொரு மாற்றுரு (allotrope). இது ஈரணு ஆக்சிசன் மூலக்கூறு போல் நிலைத்தன்மை இல்லாதது. எளிதில் சிதைந்து விடும். தரைக்கு அருகே காணப்படும் ஓசோன் சூழல் மாசுத்தன்மை ஊட்டுவதாகக் கருதப்படுகின்றது. ஏனெனில் மாந்தர்கள் உட்பட, விலங்குகள் பலவற்றின் மூச்சு இயக்கத்திற்கு கேடு விளைவிக்கின்றது. ஆனால் நில உலகின் காற்றுமண்டலத்தின் மேல் மட்டங்களில் உள்ள ஓசோன் வளி, உயிரினங்களுக்குத் தீங்கு விளைவிக்கும் புற ஊதாக் கதிர்களை தடுத்து, உலகில் பாயும் அளவைக் குறைக்கின்றது. தொழிலகங்களில் ஓசோன் வளி பலவகையான பயன்பாடுகள் கொண்டுள்ளன (தூய்மைப்படுத்துவது அவற்றுள் ஒன்று).  
1840 இல் *கிறிசுட்டியன் பிரீடரிச் இழ்சோன்பைன்* (Christian Friedrich Schönbein) என்பவர் ஓசோனைக் கண்டுபிடித்து, அது ஒருவகையான "நாற்றம்" (ஒரு வகையான மணம்) தருவது பற்றி கிரேக்க மொழியில் உள்ள *ஓசைன்* என்னும் வினைச்சொல்லில் இருந்து (ozein, ὄζειν, "to smell", "மணத்தல்") **ஓசோன்** என்று பெயர் சூட்டினார். ஆனால் மூன்று ஆக்சிசன் அணுக்கள் சேர்ந்த வேதிப்பொருள் ஓசோன் (O<sub>3</sub>) என்பது, இருபத்தைந்து ஆண்டுகள் கழித்து, 1865 இல் *இழ்சாக் லூயி சோரெ* (Jacques-Louis Soret) என்பார் செய்த ஆய்வுக்கு முன்னர் அறியப்படவில்லை, இது பின்னர் இழ்சோன்பைன் அவர்களால் 1867 இல் உறுதி செய்யப்பட்டது. ஒரு வேதிப்பொருளின் மாற்றுருவாக (allotrope) அறியப்பட்டவற்றுள் ஓசோனே முதலாவதாகும்.